
I. MODURI DE SCRUTIN ÎN ALEGERILE LOCALE

Aspecte generale actuale

Organizarea alegerilor locale diferă în funcţie de caracteristicile teritoriale, de tradiţiile administrative, de culturile politice locale, dar conţine şi elemente comune, legate de nevoia consolidării legitimităţii responsabililor locali, prin alegerea acestora prin vot universal direct. 

Aceasta a implicat redefinirea spaţiului local prin personalizarea puterii, întărirea executivelor locale şi apropierea lor de cetăţeni, ceea ce a dus la construcţia unui leadership solid la nivel local. Schimbările au avut drept scop democratizarea şi adaptarea sistemelor politice locale la noile realităţi ale exercitării puterii locale.

O caracteristică actuală importantă este difuzarea modelului alegerii prin vot universal, direct, a şefilor executivelor la nivel local (peste jumătate din ţările UE). În alte ţări, aceştia sunt aleşi de adunările locale, fie din cadrul acestora, fie din afara lor.

În Austria, alegerea directă a primarilor a avut loc în anii ’90. În Spania, micile comune, cu o populaţie sub 100 de locuitori au un primar (alcalde) ales direct şi o adunare a cetăţenilor. În celelalte comune, primarul este ales, cu majoritate absolută, de o adunare (pleno) formată din capete de listă ale partidelor politice. În Franţa, în practică, chiar dacă primarul este ales formal de consiliu, cetăţenii ştiu cine va fi ales primar şi se pronunţă anterior asupra alegerii unei anumite persoane în funcţia de primar (mai ales în comunele cu populaţie sub 3500 locuitori). În Irlanda, după anul 2004, şeful executivelor locale (cathaoirligh) este ales prin vot universal, anterior el fiind ales de consilieri. În Luxemburg, legea comunelor stipulează, la art.59, că primarul (bourgmestre) este numit de Marele Duce, dintre membrii consiliului comunal, pentru o durată de şase ani. În Olanda, reforma din anul 2002 a consolidat rolul Comisiei Consiliului, care propune numele candidaţilor la postul de primar. Regina numeşte întotdeauna, formal, primarii, deşi decizia ulterioară o ia ministrul de interne, la recomandarea locală. În Portugalia, executivul local este ales direct, prin scrutin proporţional, candidatul din fruntea listei care a obţinut cele mai multe voturi devenind primar. 
Primarii sunt aleşi de consilii în Austria, Danemarca, Spania, Estonia Finlanda, Letonia, Lituania, Malta, Cehia, Marea Britanie, Suedia
. 

Alegerea primarului prin vot direct, deşi este o tendinţă recentă, are o tradiţie veche în Germania. În această ţară, ideea alegerii primarului prin vot universal direct s-a extins, în anii ’90, în land-urile de Sud. 

În Austria, coabitează două sisteme, în unele land-uri primarul este ales din rândul membrilor consiliului municipal, iar în altele primarul este ales prin vot universal direct, de locuitorii comunei. Acest ultim model s-a extins după anii ’90, în anul 2005, 55% din primari fiind aleşi în acest mod.

În Belgia, guvernul regiunii walone a realizat această schimbare, primarul fiind ales prin vot preferenţial de listă. Consiliul recunoaşte această alegere, indiferent de componenţa sa.

Ungaria, Polonia, Slovacia şi Slovenia confirmă tendinţa alegerii primarului prin vot universal direct. 

Se consideră că alegerea directă a executivului local asigură un grad ridicat de legitimitate sistemului local, o mai mare identificare cu opţiunile cetăţenilor, o mai mare responsabilitate a primarului în faţa populaţiei şi o guvernare mai eficientă. Din această perspectivă, participarea la vot dobândeşte o semnificaţie deosebită.

Accesul la mandatul de ales local este una din coordonatele fundamentale ale democraţiei la nivel local. Ansamblul criteriilor de eligibilitate constituie un filtru esenţial care condiţionează posibilitatea de a deveni ales local. Eligibilitatea este determinată de numeroşi factori: reprezentativitatea în raport cu forţele politice, datele biografice, regulile formale sau pragmatice ale competiţiei electorale.

De-a lungul timpului s-au manifestat forme variate de dependenţă a aleşilor locali în raport cu puterea centrală sau cu partidele politice. De exemplu, în Polonia, în perioada 1990 ‑1998, s-a manifestat o influenţă slabă a partidelor politice, aleşii locali fiind independenţi, concentrându-se mai ales asupra problemelor existente. Acest lucru a dus însă la o lipsă de disciplină în raport cu puterea centrală. După reforma din 1997 a fost introdus sistemul electoral majoritar pentru municipalităţile cu mai puţin de 20.000 de locuitori şi sistemul proporţional pentru restul comunelor. După aplicarea acestui sistem, candidaţii independenţi au câştigat numai în comunele mici. Acest exemplu relevă importanţa reglementărilor referitoare la accesul la funcţiile locale. Dintre criteriile de eligibilitate un rol important îl au vârsta, naţionalitatea şi rezidenţa (sau plata impozitelor, ca în Franţa).

În procesul electoral local, esenţial este modul de scrutin care are funcţia de determinare a gradului de reprezentare; de reducere a numărului candidaţilor sau al partidelor; o funcţie de participare, oferind alegătorului posibilitatea de a-şi exprima voinţa politică; o funcţie de coeziune datorită faptului că el asigură reprezentarea şi cooperarea unor forţe politice diferite. Din această perspectivă, este important ca alegătorii să înţeleagă specificul fiecărui mod de scrutin, consecinţele votului, să realizeze controlul aplicării acestuia.

Din punct de vedere electoral un rol important îl au dimensiunea circumscripţiilor electorale şi numărul locuitorilor. Introducerea modului de scrutin prin reprezentare proporţională a favorizat adesea schimbarea, în direcţia favorizării marilor partide. 
În majoritatea ţărilor europene sistemul electoral este bazat pe reprezentarea proporţională, deşi sunt aplicate diferite metode de transformare a voturilor în locuri în adunările locale. În Franţa, Slovacia, Marea Britanie, se aplică sistemul majoritar. În Polonia şi Slovenia se aplică un sistem dual, în care se practică un mod de scrutin majoritar pentru entităţile teritoriale mici şi un scrutin proporţional în celelalte. Alegerile pe sistem de liste afectează pozitiv relaţiile dintre alegători şi candidaţi.

În Slovacia, Spania, Franţa, listele nu sunt blocate sau închise. În Austria, Belgia, Estonia, Italia, Suedia, listele sunt închise şi neblocate. În Franţa şi în Spania există sistemul cu liste deschise, pentru comunităţi mici, putându-se alege candidaţi de pe liste diferite.

BULGARIA

Cadrul legal

Constituţia
 Cap VII – Autoguvernare şi administraţie locală

Legea autoguvernării locale şi administrării locale

Legea împărţirii teritoriale şi administrative
 

Potrivit art.2 al Legii autoguvernării şi administrării locale, alegerile se desfăşoară în baza sufragiului universal, direct, egal şi secret.

Este ales primar candidatul care obţine mai mult de jumătate din numărul voturilor valabil exprimate (art.101 amend., SG 69/99), în baza sistemului majoritar.
În cazul în care, după primul tur de scrutin, nici un candidat nu obţine mai mult de jumătate din numărul voturilor valabil exprimate este organizat un al doilea tur de scrutin în termen de 7 zile de la data desfăşurării primului tur, în care sunt înscrişi primii doi candidaţi cu cel mai mare număr de voturi din numărul total de voturi valabil exprimate obţinute în primul tur. În cazul în care trei sau mai mulţi candidaţi obţin cel mai mare număr de voturi, aflându-se în situaţia de balotaj, se clasifică toţi pentru al doilea tur de scrutin.

În al doilea tur de scrutin este considerat ales candidatul care obţine cel mai mare număr de voturi din numărul total de voturi valabil exprimate. În caz de balotaj preşedintele Bulgariei, la propunerea Comisiei Electorale Centrale pentru alegeri locale va organiza noi alegeri.

Alin.6 al art.101 (în vigoare de la data de 03.08.2007) stipulează că în cazul în care există doi candidaţi eligibili pentru înscrierea în turul doi, iar între cele două runde unul dintre aceştia se retrage, se organizează noi alegeri.

Potrivit alin.7 al art.101 (în vigoare de la data de 03.08.2007), dacă unul dintre cei doi candidaţi eligibili în turul doi al alegerilor renunţă în intervalul de 24 de ore scurs de la anunţarea rezultatelor pentru primul tur, în cursa electorală este înscris următorul candidat care a obţinut cel mai mare număr de voturi.   

Art.102 alin.1 (amend. – SG 63/07, în vigoare de la data de 03.08.2007) stipulează că alegerile pentru consilierii locali se desfăşoară pe baza sistemului reprezentării proporţionale. Distribuirea mandatelor se face conform metodei Hare-Niemeyer
.

Potrivit alin.2 art.102 (SG 63/07, în vigoare din data de 03.08.2007) un candidat independent este ales dacă primeşte un număr de voturi egal cu minimumul cotei electorale municipale. 

Numărul de mandate care va fi distribuit între partidele şi coaliţiile care au obţinut un număr de voturi egal cu cel puţin cota electorală municipală trebuie să fie egal cu numărul membrilor consiliului municipal, din care se scade numărul candidaţilor independenţi aleşi.  

FRANŢA

Cadrul legal

Codul electoral

Codul general al colectivităţilor teritoriale

În Franţa, primarul are atribuţii extinse (numit adesea „regim prezidenţial municipal”), drept rezultat al unei evoluţii istorice şi instituţionale remarcabile.

Alegerea directă a primarului de către consiliul municipal a fost introdusă de Legea din 5 aprilie 1884, iar acesta are rolul central pe scena politică municipală. În anul 1983 a fost pus în aplicare sistemul mixt pentru comunele cu peste 3 500 locuitori. 

În prezent, modul de scrutin diferă, în funcţie de  mărimea comunei
.

În comunele cu mai puţin de 3 500 de locuitori, un candidat este ales din primul tur dacă obţine majoritatea absolută a voturilor exprimate, iar în turul doi este suficientă majoritatea relativă. Alegătorii pot acorda un vot preferenţial, putând să modifice ordinea candidaţilor în cadrul aceleiaşi liste.

În comunele cu 3 500 de locuitori şi peste, listele trebuie completate alternativ: un bărbat – o femeie. În aceste comune, listei care a obţinut majoritatea absolută a voturilor, i se atribuie jumătate din locuri. Redistribuirea se realizează pin reprezentare proporţională între celelalte liste care au obţinut cel puţin 5% din voturi.

Candidatul ales în turul doi este acela care obţine cel mai mare număr de voturi şi, în caz de egalitate, câştigă cel mai vârstnic. Referitor la paritate, candidaţii trebuie să desemneze un supleant de sex opus.
În general, numărul membrilor consiliului municipal al comunelor este fixat conform prevederilor articolului L.2121‑2 din Codul general al colectivităţilor locale. Numărul consilierilor municipali variază în funcţie de  populaţia comunei, luându-se în considerare ultima cifră autentificată – înainte de alegeri – a populaţiei municipale. Populaţia cuprinde persoanele care au reşedinţa pe teritoriul comunei; persoanele deţinute în penitenciarele situate pe teritoriul comunei; persoanele fără adăpost, persoanele care trăiesc în locuinţe mobile (art. R 2151‑1 Codul general al colectivităţilor teritoriale).

Comunele Paris, Lyon, Marseille constituie circumscripţii electorale speciale, cu efective diferite pentru consiliile municipale şi cele ale arondismentelor.

În comunele de peste 500 locuitori numărul consilierilor care nu locuiesc în comune (conseillers forains) nu poate fi mai mare de un sfert din numărul total al membrilor consiliului. Pentru comunele cu 500 locuitori numărul lor nu poate depăşi 4 – pentru comunele cu 9 membri în consiliu şi 5 – pentru comunele cu 11 membri în consiliu.
Alegerile municipale se desfăşoară conform articolului L.2122-1 al Codului general al colectivităţilor teritoriale, primarul fiecărei comune fiind ales dintre şi de către membrii Consiliului municipal. Membrii consiliului municipal sunt aleşi printr-un scrutin diferit, în funcţie de mărimea comunelor:

· prin scrutin majoritar, în comunele cu mai puţin de 3500 de locuitori, conform articolului L.252-L.255-1 al Codului electoral. Articolul L.253 precizează că niciun candidat nu poate fi ales din primul tur dacă nu obţine majoritatea voturilor exprimate şi un număr de voturi egal cu un sfert din numărul alegătorilor înscrişi; 

· prin scrutin pe liste prin repartiţia locurilor prin reprezentare proporţională în comunele cu 3500 locuitori şi peste, conform articolelor L.260-L.262 din Codul electoral. Listele care nu au obţinut 5 % din voturile exprimatenu sunt admise la repartizarea locurilor.

Fiecare comună cu o populaţie importantă este împărţită în arondismente, iar   arondismentul municipal are un consiliu de arondisment prezidat de un primar de arondisment. Consiliul de arondisment este format din o treime consilieri municipali, aleşi la nivel de comună, şi două treimi consilieri aleşi la nivel de arondisment. Primarul de arondisment este ales de consiliul de arondisment şi trebuie să fie consilier municipal. Consiliul de arondisment a fost creat prin legea referitoare la organizarea administrativă a Parisului, Marsiliei şi Lyon-ului, din 31 decembrie 1982 şi are un rol consultativ. 

Consilierii municipali şi consilierii de arondisment sunt aleşi pe aceleaşi liste, prin vot direct, universal, după un sistem de reprezentare proporţională, pentru o perioadă de 6 ani.În cadrul arondismentelor există consiliile de cartier, structuri care asociază locuitorii unui mare oraş la gestionarea municipală. Consiliile de cartier au fost create prin Legea nr. 2002-276 din 27 februarie 2002 referitoare la democraţia de proximitate, cu modificările ulterioare
,  numită legea Vaillant, lege care a modificat Codul general al colectivităţilor teritoriale, respectiv articolul L.2143-1. Conform legii, Consiliile de cartier există, în mod obligatoriu, în comunele care au mai mult de 80000 de locuitori şi sunt facultative în comunele cu populaţie între 20000-80000 locuitori. Consiliul municipal defineşte perimetrul cartierului aflat în subordonarea consiliului de cartier. 

La Paris, o decizie a Consiliului Parisului din iulie 2002 a permis crearea a 121 consilii de cartier. Primarul arondismentului realizează  gestionarea şi organizarea consiliilor de cartier din arondismentul lui. Organizarea , componenţa şi modul lor de funcţionare diferă aşadar de la un arondisment la altul. Consiliile de cartier dispun de un buget de funcţionare şi de investiţii sau fonduri de participare ale locuitorilor. Consiliul de cartier nu are putere de decizie , dar primarul poate să le consulte în luarea unor decizii care influenţează cartierul. Consiliile au un rol de dezbatere asupra problemelor cartierului şi au puterea de a face propuneri Consiliului arondismentului.  

Alegerile cantonale se desfăşoară pentru alegerea consilierilor generali, care fac parte din Adunarea departamentală, cu un mandat de şase ani, iar jumătate din consilieri sunt realeşi la un interval de trei ani. În anul 2008 au fost alegeri pentru 2000 de cantoane (unde au fost ultimele alegeri în 2001), iar cealaltă jumătate va fi aleasă în anul 2010 (alegeri precedente în 2004). Circumscripţia electorală este cantonul, care este o subdiviziune a departamentului sau a arondismentului. În zona urbană, în aceeaşi comună sunt mai multe cantoane. În zona rurală, un canton este în general format din mai multe comune. Proiectul de reformă aflat în dezbatere (reformă elaborată de Comitetul Balladur) a propus să fie realizat un nou decupaj, astfel încât aceste cantoane să fie incluse în circumscripţii sau arondismente din cadrul departamentelor. 

Modul de scrutin pentru cantoane este neschimbat de 140 ani, un scrutin majoritar uninominal, în două tururi, un candidat fiind ales din primul tur dacă obţine cel puţin un sfert din voturile celor înscrişi pe listele electorale. Orice candidat care a obţinut în primul tur 10% din voturile celor înscrişi pe liste, pot să se prezinte în turul doi. În oricare situaţie, primii doi pe liste se prezintă în turul doi al alegerilor. Candidatul ales în turul doi este acela care cel mai mare număr de voturi şi, în caz de egalitate, câştigă candidatul cel mai în vârstă. Rolul actual al cantonului este acela de a alege reprezentantul în Consiliul general al departamentului (cu excepţia Parisului unde consiliul este ales în altfel, prin alegeri de arondisment).

ITALIA
Cadrul legal

· Constituţia (1947)

· Legea nr. 53/1990 cu privire la măsuri pentru garantarea unei mai mari eficienţe a procedurii electorale

· Legea nr. 81/1993 cu privire la alegerea directă a primarului, a preşedintelui provinciei, a Consiliului comunal şi a Consiliului provincial
· Decret al Preşedintelui republicii (DPR) nr. 570/1960 privind alcătuirea şi alegerea organelor administraţiilor comunale şi DPR nr. 132/1993
· Decretul legislativ nr. 197/1996 cu privire la modalităţile de exercitare a dreptului de vot şi de eligibilitate la alegerile comunale

· Decretul legislativ nr. 267/2000 – text unic al legilor referitoare la structurile locale

Conform Decretului legislativ nr.267/2000, Consiliul comunal este Adunarea reprezentativă a fiecărei comune, structură prevăzută de art. 114 din Constituţie. 

Consiliul comunal este alcătuit din primar şi dintr-un număr variabil de consilieri, în funcţie de numărul de locuitori ai comunei. În mod concret, numărul de consilieri este:

· 60 în comunele cu mai mult de un milion de locuitori;

· 50 în comunele cu mai mult de 500.000 de locuitori;

· 46 în comunele cu mai mult de 250.000 de locuitori;

· 40, pentru mai mult de 150.000 de locuitori (sau mai puţini, cu condiţia ca acea comună să fie reşedinţă de provincie);

· 30, pentru o populaţie mai mare de 30.000 de locuitori;

· 20, pentru comune cu mai mult de 10.000 de locuitori;

· 16, pentru comune cu mai mult de 3.000 de locuitori;

· 12, în alte comune decât cele menţionate.
Durata unui mandat este de 5 ani. Modalităţile de alegere diferă în funcţie de mărimea comunei. Primarul este ales în mod direct, prin sufragiu universal. Există două sisteme de vot, dar în ambele cazuri, primarul şi Consiliul comunal sunt aleşi simultan.

În comune:

1) cu mai puţin de 15.000 de locuitori, prin sistem majoritar. Fiecare listă de candidaţi care este prezentată la alegerile pentru Consiliul comunal trebuie să propună un candidat pentru funcţia de primar. Candidatul care obţine majoritatea voturilor este ales primar; 

2) cu mai mult de 15.000 de locuitori, primarul şi Consiliul comunal sunt aleşi printr-un sistem în două tururi de scrutin în care se combină aspecte proporţionale şi majoritare. Candidaţii pentru funcţia de primar sunt asociaţi unuia sau mai multor candidaţi pentru funcţia de consilier comunal. Alegătorii votează numai o dată pentru candidatul la funcţia de primar sau pentru una din listele asociate acestui candidat. Alegătorii pot avea un vot preferenţial pentru un candidat de pe listă. De asemenea, pot exprima un vot separat pentru o listă neasociată candidatului ales pentru funcţia de primar. Candidatul care obţine majoritatea absolută a voturilor valabil exprimate – în primul tur – este ales primar. Dacă niciun candidat nu obţine majoritatea absolută în primul tur, se organizează al doilea tur de scrutin pentru primii doi candidaţi care au obţinut cel mai mare număr de voturi.

După al doilea tur, candidatul care a obţinut cel mai mare număr de voturi este declarat primar.

În comunele cu mai puţin de 15.000 de locuitori este aplicat sistemul majoritar. Listei candidatului declarat primar i se atribuie 2/3 din mandatele din Consiliul comunal. Locurile rămase sunt distribuite prin metoda d’Hondt între celelalte liste.

Sistemul cu două tururi de scrutin este aplicat în comunele cu mai mult de 15.000 de locuitori. Se numără locurile obţinute de lista/listele asociată/e candidatului ales în funcţia de primar pentru a stabili dacă se acordă „premiul de majoritate”:

· în cazul unui primar ales din primul tur, lista sau grupul de liste asociate lui şi care a obţinut cel puţin 40% din voturile valabil exprimate, dar care nu a obţinut 60% din mandate în consiliu, primeşte 60% din locuri, cu condiţia ca nicio altă listă sau grupuri de liste să nu fi obţinut mai mult de 50% din voturi;

· în cazul unui primar ales în turul doi, lista sau grupul de liste asociate care a obţinut mai mult de 60% din mandate în consiliu primeşte oricum 60% din locuri, cu condiţia ca nicio listă sau grupuri de liste asociate în primul tur să nu fi obţinut mai mult de 50% din voturi în acel tur.

· După acordarea premiului de majoritate, dacă este cazul, celelalte locuri se distribuie între listele rămase, prin metoda d’Hondt.

· Listelor care nu depăşesc pragul de 3%, nu li se atribuie locuri în consiliu.

· La alegerea organelor reprezentative nu există o normă de prezentare la vot.

· Este admisă o ulterioară legătură între liste şi candidaţi, între primul şi al doilea tur – aşa-numitul apparentamento.

· Consiliul poate fi dizolvat, pentru motive grave, prin decret al preşedintelui republicii, la propunerea ministrului de interne. În acest caz, şi primarul şi consiliul comunal (giunta comunale) sunt substituiţi de către un comisar.

· Aceste reguli nu se mai aplică, trecându-se la o distribuire proporţională integrală în cazul în care alegătorii aleg un primar, dar acordă majoritate absolută unei coaliţii diferite de a sa, instalându-se astfel o coabitare – aşa-numita anatra zoppa.

· Dacă pentru alegerile comunale este prevăzut votul preferenţial, pentru alegerile provinciale – conform unei uzanţe din 1953, este în vigoare mecanismul listelor blocate, în care candidaţii diverselor partide, în număr egal cu cel all mandatelor disponibile, sunt distribuiţi fiecare la un singur colegiu uninominal.
ESTONIA
Cadrul legal

- Constituţia, capitolul XIV

- Legea privind guvernarea locală (1993), cu modificările ulterioare

Primarul este ales indirect, de către consilierii locali, acesta nefiind în mod obligatoriu membru al consiliului local. 

Potrivit prevederilor art.8 din Legea privind guvernarea locală, consiliul local îşi stabileşte procedura de formare a guvernului local, acesta având ca principale atribuţii stabilirea competenţelor structurilor locale, principiu preluat din Carta Europeană a autoguvernării locale.

Guvernul local este condus de primar, numit pe o perioadă de 3 ani. Primarul nu poate îndeplini concomitent şi funcţia de preşedinte al consiliului local.

Sistemul aplicabil alegerilor consilierilor locali este votul proporţional pe listă deschisă. Distribuirea mandatelor se face prin metoda d'Hondt, mandatul fiind de 3 ani. 

GRECIA
Potrivit art.23 din Codul municipalităţilor, primarul şi membrii consiliului local sunt aleşi pentru un mandat de 4 ani. Membrii consiliului local sunt aleşi prin vot direct, în baza sistemului  reprezentării proporţionale.
Potrivit dispoziţiilor Codului municipalităţilor, validarea alegerilor municipale nu depinde de nivelul de participare la vot. 
LITUANIA

Cadrul legal

- Legea autoguvernării locale

- Legea alegerii membrilor consiliilor locale

Potrivit art.19 alin.1 din Legea autoguvernării locale, primarul este ales indirect, prin vot secret,  de către şi dintre membrii consiliului local, cu majoritate de voturi din numărul total de consilieri. 

Potrivit art.1 din Legea alegerilor pentru consilierii municipali, membrii consiliului municipal sunt aleşi pentru un mandat de 4 ani, în circumscripţii plurinominale, prin sufragiu universal, secret şi direct, în baza sistemului electoral proporţional. 

Fiecare rezident permanet cu drept de vot are dreptul la un singur vot pe care îl acordă unei liste de candidaţi – un vot pentru o listă (în funcţie de suma voturilor acordate pentru fiecare listă în circumscripţia electorală respectivă se stabileşte care listă primeşte/nu primeşte un număr de mandate de consilieri municipali). De asemenea, alegătorul are dreptul la cinci voturi suplimentare acordate preferenţial pentru cinci candidaţi din lista votată - vot preferenţial, stabilndu-se, astfel, candidatul care va obţine mandatul de consilier.  
SLOVENIA

Cadrul legal

- Legea alegerilor locale

Această lege este aplicabilă alegerilor membrilor consiliilor municipale, primarilor, membrilor consiliilor districtuale, comunale şi ai membrilor consiliilor comunităţilor urbane. Potrivit art.2 al legii, membrii consiliilor municipale, primarii şi membrii consiliilor districtuale, comunale sau orăşeneşti sunt aleşi în baza votului universal, egal, direct, secret şi liber exprimat. Toate costurile necesare desfăşurării scrutinului sunt suportate de municipalităţi.

Alegerile pentru consiliile municipale

Dreptul de a alege şi a fi aleşi îl au toţi cetăţenii Republicii Slovenia, care în ziua votului au împlinit 1vârsta de 18 ani şi au deplină capacitate de exerciţiu.
and have not been deprived of business capacity shall have the right to vote for and be electedPentru a fi eligibili în calitatea de membri ai consiliilor municipale, cetăţenii trebuie, de asemenea, să aibă reşedinţa permanentă în municipiul pentru al cărui consiliu candidează. 

Dispoziţii comune

Sistemul electoral aplicabil alegerilor municipale din Slovenia este cel al votului proporţional sau sistemul votului majoritar, în funcţie de numărul de membri ai consiliului. Astfel, sistemul majoritar este utilizat pentru municipalităţile care au un consiliu format din 7-11 consilieri, iar pentru consiliile care au între 12 şi 45 de consilieri sistemul electoral aplicabil este cel al reprezentării proporţionale (cu vot preferenţial).    Membrii consiliilor municipale - reprezentanţi ai comunităţii italiene sau maghiare - sunt aleşi în baza sistemului majoritar. De asemenea, reprezentanţii comunităţii rrome, membri ai consiliilor municipale, sunt aleşi în baza sistemului majoritar.  

as members of municipal council 

Dispoziţii aplicabile sistemului de vot majoritar

Potrivit art.11 al legii, scrutinul realizat în baza sistemului reprezentării majoritare se desfăşoară pentru candidaţi individuali, ceea ce conduce la concluzia că sistemul de vot în această situaţie este acela al scrutinului uninominal majoritar.  Alegătorii pot vota pentru un număr de candidaţi cel mult egal cu acela al membrilor consiliului municipal din circumscripţia lor electorală. Candidaţii care întrunesc cel mai mare număr de voturi sunt aleşi membrii ai consiliului.

În cazul în care o circumscripţie electorală alege un membru al consiliului municipal şi doi sau mai mulţi candidaţi primesc acelaşi număr de voturi, consilierul municipal este desemnat în urma tragerii la sorţi. Dacă o circumscripţie electorală alege mai mult de un membru al consiliului municipal şi ultimii doi candidaţi cu număr eligibil de voturi pentru a fi aleşi sunt la balotaj, desemnarea unuia dintre ei se face, de asemenea, prin tragere la sorţi Article 114(art.12).

Sistemul scrutinului proporţional

Votul pentru scrutinul proporţional se acordă într-o circumscripţie electorală pentru o listă de candidaţi. Alegătorii pot opta numai pentru o singură listă. De asemenea, în cadrul principiului reprezentării proporţionale este în mod special de reţinut şi faptul că se aplică votul preferenţial
 unde, în cadrul listei de candidaţi, alegătorul are dreptul de a vota un anumit candidat, în mod preferenţial şi în detrimentul oricărui alt candidat. Acest drept de vot preferenţial poate fi acordat numai unui singur candidat din listă (art.13). Potrivit art. 14 din Legea alegerilor locale, în cazul în care votul se acordă unei liste de candidaţi într-o singură circumscripţie electorală, mandatele se atribuie listei de candidaţi potrivit sistemului d'Hondt. Numărul candidaţilor aleşi pe fiecare listă electorală trebuie să fie egal cu numărul mandatelor câştigate de acea listă.

Art.15 al legii menţionează că, în cazul în care listele de candidaţi sunt votate în mai multe circumscripţii electorale, numărul mandatelor atribuite listelor individuale într-o circumscripţie electorală sunt acordate în baza coeficientului obţinut prin împărţirea numărului total de voturi acordate pentru toate listele electorale în acea circumscripţie la numărul membrilor consiliului municipal care vor fi aleşi în acea circumscripţie. Numărul voturilor pentru fiecare listă se împarte la acest coeficient. Fiecare listă obţine un număr de mandate egal cu de câte ori acest coeficient este cuprins în numărul voturilor acordat pentru fiecare listă. 

Redistribuirea la nivel de municipalitate se face în raport cu numărul mandatelor acordate pentru aceeaşi listă şi numărul total de voturi primite în toate circumscripţiile electorale.
Mandatele care nu au fost distribuite potrivit dispoziţiilor precedente vor fi distribuite la nivel de municipalitate, în baza numărului total de voturi acordate pentru aceeaşi listă în două sau mai multe circumscripţii, în raport cu numărul de voturi primite în toate circumscripţiile electorale. 

Primarul este ales prin vot direct, secret şi universal, pentru un mandat de 4 ani, pe baza sistemului majoritar în două tururi de scrutin. Candidatul care obţine majoritatea absolută din numărul voturilor valabil exprimate este desemnat primar. În cazul în care niciunul dintre candidaţi nu a obţinut majoritatea absolută din primul tur se organizează un al doilea tur de scrutin la care participă primii doi candidaţi care au obţinut cel mai mare număr de voturi. În caz de balotaj primarul este ales prin tragere la sorţi. În listele electorale pentru al doilea tur, candidaţii sunt prezentaţi în ordinea numărului de voturi obţinut în primul tur.   

SPANIA
Cadrul legal

· Constituţia (1978)

· Legea organică nr. 5/1985 privind regimul electoral general 

· Legea organică nr. 7/1985 referitoare la regimul local
· Legile electorale ale comunităţilor autonome

Legislaţia electorală spaniolă consideră provincia ca circumscripţie de bază. În Spania, în cazul alegerilor comunale, sistemul electoral este stabilit prin Legea organică nr. 7/1985 referitoare la regimul local. Atribuirea de mandate se face prin metoda d’Hondt, iar votarea se face prin liste blocate. Prin metoda d’Hondt este favorizată alcătuirea majorităţilor. Numărul consilierilor este stabilit în funcţie de numărul de locuitori.

În comune: 

  – cu mai puţin de 250 de locuitori      -   5 consilieri;

  – de la 251 la 1000 de locuitori          -   7 consilieri;
    – de la 1001 la 2000 de locuitori        -   9 consilieri;
    – de la 2001 la 5000 de locuitori        - 11 consilieri;
    – de la 5001 la 10000 de locuitori      - 13 consilieri;
    – de la 10001 la 20000 de locuitori    - 17 consilieri;
    – de la 20001 la 50000 de locuitori    - 21 consilieri;
    – de la 50001 la 100000 de locuitori  - 25 consilieri.

La mai mult de 100.001 de locuitori, pentru fiecare 100.000 de locuitori se alege câte un consilier în plus, iar dacă rezultatul este un număr par, se mai adaugă încă un consilier. Pentru atribuirea unui mandat de consilier trebuie obţinute cel puţin 5% din voturi. Pentru candidaturile care depăşesc 5% din voturi, se împart voturile obţinute de fiecare candidatură între numărul de membri ai consiliului care trebuie ales. Se ordonează descrescător rezultatele acestei împărţiri şi se atribuie fiecărui partid numărul de consilieri corespunzător rezultatului obţinut, până la completarea numărului total de mandate.
O altă caracteristică importantă este aceea că se votează prin liste blocate, adică se votează candidatura (în general, un partid) şi nu o persoană.
Alegerile locale se desfăşoară după sistemul proporţional, mandatul aleşilor fiind de 4 ani. Sunt aleşi peste 66.000 de reprezentanţi locali. La alegeri pot participa cetăţeni spanioli şi ai UE, care sunt rezidenţi în acea comună, dar şi cetăţeni ai statelor cărora li s-a recunoscut acest drept printr-un tratat – de exemplu, Norvegia. 

Alegerea primarului este indirectă, cu excepţia aşa-numitului consiliu deschis – din localităţile de mici dimensiuni – în care cetăţenii îşi aleg direct primarul. În comunele cu o populaţie cuprinsă între 100 şi 250 de locuitori, toţi consilierii pot fi candidaţi. Va fi declarat ales cel care obţine majoritatea absolută a voturilor. Dacă nu obţine majoritatea absolută, va fi ales consilierul care a obţinut cel mai mare număr de voturi la alegerea pentru funcţia de consilier.
Prevederile referitoare la alegerea primarului sunt cuprinse în Legea organică nr.5/1985
 privind regimul electoral general, capitolul IX, art.196-200. Primarul este ales odată cu alcătuirea Consiliului comunal. În localităţile cu mai mult de 250 de locuitori, alegerea se face în felul următor:

a) toţi consilierii care au obţinut primul loc pe lista  pe care au candidat pot candida la funcţia de primar;

b) dacă unul din ei obţine majoritatea absolută a voturilor consilierilor, acela va fi declarat ales;

c) dacă niciun candidat nu obţine majoritatea absolută, este ales ca primar consilierul care ocupă primul loc pe lista care a obţinut cel mai mare număr de voturi (art. 196).

Listele care nu au obţinut 5% din voturile valabil exprimate nu vor fi luate în considerare.

POLONIA

- Cadrul legal:

- Codul electoral (2011)

Primarul, ca autoritate a Executivului în unitatea teritorială este ales în mod direct de către cetăţeni. Potrivit art.473 din Codul Electoral, candidatul la funcţia de primar care a obţinut cel puţin jumătate plus unul din voturile valabil exprimate este ales primar. Dacă nu se atinge acest prag, atunci, în a 14-a zi de la data votării, se organizează un al doilea tur de scrutin, în care concurează primii doi candidaţi care au obţinut cele mai multe voturi. Dintre aceştia, acel candidat care obţine cele mai multe voturi este ales primar.

I. VÂRSTA MINIMĂ PENTRU EXERCITAREA DREPTULUI LA VOT

Vârsta minimă pentru exprimarea votului în cadrul alegerilor pentru Parlamentul European este de 18 ani, în toate statele membre ale Uniunii Europene. Aceeaşi vârstă minimă legală este prevăzută şi pentru celelalte tipuri de alegeri (parlamentare, prezidenţiale, locale), cu excepţia Austriei, Germaniei (în câteva landuri), Maltei (în alegerile locale), Scoţiei şi Estoniei, unde vârsta minimă este de 16 ani.

AUSTRIA

Vârsta minimă pentru exercitarea dreptului la vot în alegerile prezidenţiale, parlamentare, locale şi pentru Parlamentul European este de 16 ani, Austria fiind primul stat european care, în anul 2007, a scăzut vârsta minimă pentru exercitarea dreptului la vot în toate tipurile de alegeri.

Art.26 (1) din Constituţie
:

Consiliul Naţional este ales de cetăţeni conform principiilor reprezentării proporţionale, pe baza votului egal, direct, personal, liber şi secret, exprimat de către bărbaţii şi femeile care au împlinit 16 ani până în ziua alegerilor inclusiv.

Art.60 (1) din Constituţie:

Preşedintele Federal este ales de populaţie prin vot egal, direct, personal, liber şi secret de către bărbaţii şi femeile care au drept de vot la Consiliul Naţional. Dacă există un singur candidat, alegerile trebuie să aibă loc prin referendum.

Art.23a (1) din Constituţie: 

Cetăţenii austrieci şi cetăţenii Uniunii cu reşedinţa în Austria care au împlinit vârsta de 16 ani, nu şi-au pierdut drepturile electorale în Austria/statul membru de origine şi sunt înscrişi în registrele electorale ale localităţii de reşedinţă, pot vota la alegerile pentru Parlamentul European.

BELGIA

Art. 61 din Constituţie
: 
Membrii Camerei Reprezentanţilor sunt aleşi direct de către cetăţenii care au împlinit vârsta de 18 ani şi care nu se regăsesc într-unul dintre cazurile de retragere a dreptului de vot prevăzute de lege. Alegerile se desfăşoară în conformitate cu sistemul reprezentării proporţionale stabilit prin lege.
Art.1 din Legea din 23 martie 1989
:

În cadrul alegerilor pentru Parlamentul European, au drept de vot cetăţenii belgieni care au împlinit vârsta de 18 ani, sunt înscrişi în registrele de evidenţă a populaţiei ale localităţilor de domiciliu şi au drepturi electorale depline, cetăţenii Uniunii cu reşedinţa în Belgia care îndeplinesc aceleaşi condiţii şi care solicită, în condiţiile prevăzute de lege, înscrierea pe listele electorale, şi cetăţenii belgieni cu reşedinţa în străinătate care au împlinit vârsta de 18 ani, au drepturi electorale depline şi şi-au manifestat dorinţa de a vota în ţara de origine.

BULGARIA
Art.3 din Codul Electoral
:

Alin.(1) Dreptul de a alege reprezentanţii naţionali, preşedintele şi vicepreşedintele Republicii aparţine cetăţenilor bulgari care au împlinit vârsta de 18 ani până în ziua alegerilor, care nu au interdicţii şi nu execută o pedeapsă cu închisoarea.

Alin.(2) Dreptul de a alege deputaţii în Parlamentul European pentru Republica Bulgaria aparţine cetăţenilor bulgari care au împlinit vârsta de 18 ani, au avut reşedinţa în Bulgaria sau în alt stat membru al Uniunii Europene în ultimele trei luni şi nu execută o pedeapsă cu închisoarea.

Alin.(3) Orice cetăţean dintr-un stat membru al Uniunii Europene, care nu este un cetăţean bulgar, are dreptul de a alege membrii Parlamentului European pentru Republica Bulgară în cazul în care persoana a declarat că a împlinit vârsta de 18 ani, se bucură de un statut de şedere durabil sau permanent în Bulgaria, a avut reşedinţa în Bulgaria sau în alt stat membru al Uniunii Europene cel puţin în ultimele trei luni, nu este lipsit de dreptul de a alege în statul membru al cărui resortisant este şi a precizat, în prealabil, printr-o declaraţie în scris, dorinţa sa de a-şi exercita dreptul de vot pe teritoriul Republicii Bulgare.

Alin.(4) Dreptul de a alege consilierii municipali şi primarii aparţine cetăţenilor bulgari, care au împlinit vârsta de 18 de ani inclusiv în ziua scrutinului, care nu execută o pedeapsă cu închisoarea şi au avut reşedinţa în zona respectivă cel puţin în ultimele douăsprezece luni.
CEHIA
Art.18 din Constituţie
: 
(1) Alegerile pentru Camera Deputaţilor se desfăşoară prin vot secret, pe baza unui drept universal, egal şi direct de a vota, în conformitate cu principiul reprezentării proporţionale.

(2) Alegerile pentru Senat se desfăşoară prin vot secret, pe baza unui drept universal, egal şi direct de a vota, în conformitate cu regula majorităţii.

(3) Fiecare cetăţean al Republicii Cehia, care a împlinit vârsta de 18 ani, are drept de vot.

CIPRU
Art.63 din Constituţie
:

Fiecare cetăţean al Republicii care a împlinit vârsta de 21 de ani şi îndeplineşte condiţiile de reşedinţă potrivit legii, are dreptul de a se înscrie în registrul electoral grec sau turc, potrivit apartenenţei.

Art.5 (a) din Legea federală privind alegerile pentru Parlamentul European
:

Cetăţenii ciprioţi şi cetăţenii statelor membre UE au dreptul de a vota la alegerile pentru Parlamentul European dacă au împlinit vârsta de 18 ani şi au avut reşedinţa pe teritoriul Ciprului pe o perioadă de cel puţin 6 luni înainte de data alegerilor.

CROAŢIA

Art.45 din Constituţie
:
Toţi cetăţenii croaţi care au împlinit vârsta de 18 ani îşi pot exercita dreptul de vot universal şi egal în alegerile pentru membrii Parlamentului croat, Preşedintele Croaţiei, alegerile pentru Parlamentul European şi la  referendumul naţional, în conformitate cu legislaţia în vigoare.

DANEMARCA
Secţiunea 29.1 din Constituţie
:

Toţi cetăţenii danezi care au împlinit vârsta de 18 ani şi au rezidenţă permanentă pe teritoriul statului Danemarca au dreptul de a vota la alegerile parlamentare.

Art. 96 din Codul Electoral
:

Orice persoană cu drept de vot la alegerile generale şi care a fost inclusă în registrul electoral are dreptul de a participa la referendum.

Toţi cetăţenii care au împlinit vârsta de 18 ani şi au reşedinţa într-un oraş de pe teritoriul statului pot vota pentru alegerea consiliilor locale şi regionale
.

Legea 157/1994 privind alegerea reprezentanţilor danezi în Parlamentul European, cu modificările ulterioare
: 

Orice persoană care a împlinit vârsta de 18 ani, are drept de a vota la alegerile parlamentare şi este înscrisă în registrul de evidenţă a populaţiei, are dreptul de a vota la alegerile pentru Parlamentul European. 

ESTONIA
Art.4 (1) din Codul electoral pentru alegerile parlamentare:

Îşi pot exercita dreptul la vot toţi cetăţenii estonieni care au împlinit vârsta de 18 ani până în ziua alegerilor.

Art.4 din Codul electoral pentru Parlamentul European:
Toţi cetăţenii estonieni care au împlinit vârsta de 18 ani până la data alegerilor au dreptul să voteze. Orice cetăţean al Uniunii Europene care nu are cetăţenie estoniană are dreptul de a vota în cazul în care:

1) a împlinit vârsta de 18 ani până în ziua alegerilor;

2) reşedinţa lui este permanentă în Estonia, iar adresa de reşedinţă a fost introdusă în registrul populaţiei din Estonia (denumită în continuare evidenţa populaţiei);

3) nu a fost lipsit de dreptul de a vota în statul de origine, membru UE.
Art.2 (2) din Legea referendumului
:

Toţi cetăţenii estonieni care au împlinit vârsta de 18 ani pot vota la referendum.

Art.1 (4) din Codul Electoral pentru alegerea consiliilor locale
:
(1) Cetăţenii estonieni şi cetăţenii Uniunii Europene care au împlinit vârsta de 16 ani
 până în ziua alegerilor, s-au înscris în registrul populaţiei din Estonia şi a căror reşedinţă este situată în localitatea corespunzătoare sau oraşul de reşedinţă, au drept de vot.

FINLANDA
Secţiunea 14 din Constituţie
:

(1) Toţi cetăţenii finlandezi care au împlinit vârsta de 18 ani au dreptul de a vota la alegerile naţionale şi la referendum.

(2) Fiecare cetăţean finlandez şi orice cetăţean al Uniunii Europene rezident în Finlanda, care au împlinit vârsta de 18 ani, au dreptul de a vota în alegerile pentru Parlamentul European, aşa cum este prevăzut prin Legea nr.1112/2011. 

(3) Fiecare cetăţean finlandez şi fiecare cetăţean străin cu rezidenţă permanentă în Finlanda, care au împlinit vârsta de 18 ani, au dreptul de a vota la alegerile locale şi la referendumurile locale.

FRANŢA
Titlul I art.3 din Constituţia Franţei
: 

Suveranitatea naţională aparţine poporului, şi este exercitată de reprezentanţii lui şi prin metoda referendumului. Votul poate fi direct sau indirect aşa cum prevede Constituţia. Acesta trebuie să fie întotdeauna universal, egal şi secret. Toţi cetăţenii francezi, indiferent de sex, care au atins vârsta majoratului (18 ani) şi sunt în posesia drepturilor lor civile şi politice, au dreptul să voteze în condiţiile prevăzute de lege.

Reglementare juridică: Legea 77-729 din 7 iulie 1977 privind alegerea reprezentanţilor în Adunarea Comunităţilor Europene, cu modificările ulterioare; Codul electoral

Au drept de vot cetăţenii francezi care au împlinit vârsta de 18 ani, care au drepturi civile şi politice depline şi care nu se află în niciuna dintre incapacităţile prevăzute de lege. 

Cetăţenii Uniunii Europene cu domiciliul real/reşedinţa obişnuită pe teritoriul francez pot participa la alegerile europene dacă solicită înscrierea, în condiţiile prevăzute de lege, pe lista electorală complementară din localitatea de reşedinţă (înscrierea din oficiu este interzisă prin lege).
GERMANIA 
Vârsta minimă pentru exercitarea dreptului la vot în alegerile prezidenţiale, parlamentare, locale şi pentru Parlamentul European este de 18 ani. Excepţie fac patru dintre cele 16 landuri germane: Bremen, Brandenburg, Hamburg şi Schleswig-Holstein, unde vârsta minimă pentru exercitarea dreptului la vot în alegerile naţionale este de 16 ani. Pentru alegerile locale şi regionale vârsta minimă este de 16 ani doar în landurile: Bremen, Brandenburg, Hamburg, Schleswig-Holstein, Baden-Wűrtemberg, Berlin, Mecklenburg-Vorpommern, Niedersachsen, Nordrhein-Westfallen şi Sachsen-Anhalt.

Art.38 (2) din Constituţie
: 

Orice persoană care a împlinit 18 ani are drept de vot.
Secţiunea 12 (1) din Legea federală privind alegerile
: 

Orice cetăţean german, în condiţiile art.116 (1) din Constituţia federală, are dreptul la vot dacă în ziua desfăşurării alegerilor (...) 2. a împlinit vârsta de 18 ani (...).
GRECIA
Art.51 (3) din Constituţie
:

Membrii Parlamentului sunt aleşi prin vot direct, universal şi secret de cetăţenii care au drept de vot, după cum se specifică în lege. Legea nu poate restrânge dreptul de vot al unui cetăţean, cu excepţia cazurilor în care vârsta minimă nu a fost împlinită sau în caz de incapacitate legală ori ca urmare a condamnării penale irevocabile pentru anumite delicte.
Vârsta minimă pentru exercitarea dreptului de vot a fost stabilită la 18 ani prin Legea nr.1224/1981.

IRLANDA

Art.12 (2) din Constituţie
:

Preşedintele este ales prin vot direct de către cetăţeni. Fiecare cetăţean care are drept de vot la alegerile parlamentare (Dáil Éireann) are drept de vot şi la alegerile prezidenţiale.

Art.16 (2) din Constituţie:

Toţi cetăţenii care au împlinit vârsta de 18 ani şi se bucură de toate drepturile civile pot vota la alegerile pentru membrii Camerei Reprezentanţilor.

ITALIA

Art.56 din Constituţie
:
Membrii Camerei Deputaţilor sunt aleşi prin vot direct şi universal. Numărul deputaţilor este de 630, dintre care 12 sunt aleşi în circumscripţia de peste graniţe. Toţi alegătorii care au împlinit vârsta de 25 de ani în ziua alegerilor pot candida pentru a fi deputaţi.

Art.58 din Constituţie:

Senatul este ales prin vot direct de cetăţenii italieni care au împlinit vârsta de 25 de ani. Numărul membrilor Senatului este de 315. Alegătorii care au împlinit vârsta de 40 de ani pot candida pentru postul de senator.

Legea nr.18 din 24 ianuarie 1979, cu modificările ulterioare; Decretul 128 din 21 februarie 1994 referitor la dreptul cetăţenilor Uniunii Europene de a alege şi de a fi aleşi: 

La alegerile pentru Parlamentul European au drept de vot cetăţenii italieni care au împlinit 18 ani şi sunt înscrişi pe listele electorale, precum şi cetăţenii Uniunii cu reşedinţa în Italia care: au împlinit 18 ani, au capacitate electorală deplină în ţara de origine şi s-au înscris, în condiţiile prevăzute de lege, pe listele electorale complementare din localitatea de reşedinţă. Cetăţenii italieni cu reşedinţa într-un stat membru pot vota la consulatul Italiei din statul respectiv; cetăţenii italieni cu reşedinţa în afara teritoriului Uniunii îşi pot exercita dreptul de vot numai în Italia.

LETONIA

Cap.II (8) din Constituţie
:

Toţi cetăţenii din Letonia care se bucură de drepturi electorale, au cetăţenia letonă şi până în ziua alegerilor au împlinit vârsta de 18 ani, se bucură de dreptul de a vota.

Art.2 din Legea privind referendumurile naţionale şi iniţiativa legislativă
:

Toţi cetăţenii din Letonia, care au dreptul să voteze la alegerile Saeima, pot participa la referendumuri naţionale şi la iniţierea legilor.

LITUANIA
Art.1 din Legea privind alegerile parlamentare
:

Membrii Seimas sunt aleşi pentru o perioadă de 4 ani prin vot universal, direct, egal şi secret conform sistemului mixt de alegeri. Toţi cetăţenii lituanieni care au împlinit vârsta de 18 ani au drept de vot la alegerile parlamentare.

Art.1 din Legea privind alegerile prezidenţiale
:

Preşedintele Republicii Lituania este ales de către cetăţenii cu drept de vot pentru o perioadă de 5 ani, prin vot universal, egal, direct şi secret.

Art.3 din Legea privind alegerile pentru Parlamentul European
:

Cetăţenii Republicii Lituania precum şi cetăţenii altor state membre ale Uniunii Europene, care au împlinit vârsta de 18 ani şi au domiciliul permanent pe teritoriul Lituaniei, îşi pot exercita dreptul la vot pentru Parlamentul European.

LUXEMBURG

Art.51 din Constituţie
:

Camera Deputaţilor se compune din 60 de deputaţi aleşi prin vot universal şi direct în conformitate cu normele de reprezentare proporţională, de către cetăţenii Luxemburgului care au împlinit vârsta de 18 ani şi care se bucură de drepturi civile şi politice.
Art.1-3 din Codul Electoral
:

Pentru alegerile legislative, locale şi pentru Parlamentul European toţi alegătorii trebuie să fi împlinit vârsta de 18 ani, să nu fi fost decăzuţi din drepturi; pentru cetăţenii luxemburghezi, să aibă domiciliul pe teritoriul Marelui Ducat, iar pentru cetăţenii străini, să aibă domiciliul în Marele Ducat pe o perioadă de cel puţin 5 ani, inclusiv pe perioada desfăşurării alegerilor.

MALTA

Art.56 din Constituţie
:

(...) Toţi cetăţenii maltezi care au împlinit vârsta de 18ani la data desfăşurării alegerilor şi care au reşedinţa pe teritoriul ţării îşi pot exercita dreptul de vot.

Art.5(1) din Legea consiliilor locale
:

Toţi cetăţenii Maltei sau cetăţenii unui stat membru al Uniunii Europene care, după revizuirea Registrului Electoral al Consiliilor Locale, au împlinit sau vor împlini vârsta de 16 ani până în ziua anterioară alegerilor, au dreptul să voteze la alegerile consiliilor locale sau comitetelor administrative. 
MAREA BRITANIE

Art.I din “Representation of the People Act”
:

(1) O persoană are dreptul de a vota la alegerile parlamentare din orice circumscripţie, daca la data scrutinului acesta este înregistrat în registrul alegătorilor pentru alegerile parlamentare din regiunea electorală de care aparţine, dacă este cetăţean Commonwealth sau al Republicii Irlanda şi a împlinit vârsta de 18 ani până la data alegerilor.

(2) O persoană poate vota la alegerile locale dacă la data scrutinului este înregistrat în registrul alegătorilor din circumscripţia lui, este cetăţean Commonwealth, cetăţean al Republicii Irlanda sau cetăţean al unui stat membru din Uniunea Europeană, şi a împlinit vârsta de 18 ani.

Vârsta minimă de vot în Scoţia pentru alegerile parlamentare, locale şi cele de la referendum a fost scăzută de la 18 ani la 16 ani. Pentru alegerile Parlamentului European s-a păstrat nivelul de 18 ani
.

OLANDA 
Cap. B din Codul Electoral
:

Secţiunea B1 alin.(1) 

Membrii Camerei Reprezentanţilor sunt aleşi de către persoanele care deţin cetăţenie olandeză în ziua scrutinului şi au împlinit vârsta de 18 ani, cu excepţia cetăţenilor care în ziua alegerilor au reşedinţa actuală în Antilele Olandeze sau Aruba. Aceştia sunt aleşi pentru un mandat de 4 ani.

Secţiunea B2 alin. (1) 

Membrii consiliilor provinciale vor fi aleşi de către persoanele rezidente în provincie la data scrutinului, cu condiţia ca acestea să fie cetăţeni olandezi şi să fi împlinit vârsta de 18 ani până în ziua scrutinului.

Secţiunea B3 alin. (1) 

Membrii consiliilor municipale vor fi aleşi de către persoanele rezidente în municipiu la data votării şi care au împlinit vârsta de 18 ani.

Alin. (2) Pentru a avea drept de vot, persoanele care nu au cetăţenia unui stat membru al Uniunii Europene trebuie să îndeplinească următoarele cerinţe:

(a) să fie rezidenţi în mod legal în Olanda, în conformitate cu secţiunea 8 lit. (a), (b), (d), (e) sau (l) din Legea privind străinii (2000 
 sau printr-un acord de sediu între o organizaţie internaţională şi Olanda; 
(b) să fie rezidenţi în Olanda pentru o perioadă neîntreruptă de cel puţin 5 ani înainte de ziua scrutinului, şi să aibă drepturi de şedere în conformitate cu lit.(a)
de mai sus sau, sau să fie rezidenţi legali în Olanda în conformitate cu secţiunea 8 lit.(c) din Legea privind străinii.
POLONIA

Cap.II art.10 din Codul Electoral
:
Toţi cetăţenii care au împlinit vârsta de 18 ani în ziua scrutinului au drept de vot la alegerile parlamentare, alegerile locale şi alegerile prezidenţiale. Pentru alegerile Parlamentului European au drept de vot cetăţenii polonezi, cetăţenii unui stat membru al Uniunii Europene şi cetăţenii străini care nu au cetăţenie poloneză, care au împlinit vârsta de 18 ani şi au reşedinţa permanentă pe teritoriul Poloniei.

PORTUGALIA

Art.49 din Constituţie:

Toţi cetăţenii portughezi care au împlinit vârsta de 18 ani au dreptul să voteze. Exercitarea dreptului de vot constituie o datorie civică.

Art.1 din Legea privind alegerilor prezidenţiale şi legislaţie complementară
:

La alegerile prezidenţiale îşi pot exercita dreptul la vot cetăţenii portughezi înregistraţi pe teritoriul naţional şi cetăţenii portughezi aflaţi în străinătate, care sunt înregistraţi pe listele electorale pentru a vota la alegerea Adunării Naţionale.

De asemenea, pot vota la alegerile prezidenţiale alegătorii portughezi înregistraţi în străinătate care îndeplinesc următoarele cerinţe: s-au înregistrat sau se vor înregistra pe listele electorale la împlinirea vârstei de 18 ani şi şi-au exercitat dreptul la vot la ultimele alegeri pentru Parlament.

Cetăţenii străini, rezidenţi pe teritoriul Portugaliei, care provin din alte ţări vorbitoare de limbă portugheză şi care beneficiază de un statut egal în drepturi politice, în conformitate cu Convenţia internaţională şi sub rezerva reciprocităţii, pot vota la alegerile prezidenţiale, cu condiţia să fie înregistraţi ca alegători.

Art.14 din Codul Electoral
:

Adunarea Republicii cuprinde 230 de membri, aleşi prin scrutin plurinominal în fiecare circumscripţie, alegătorii având voie să aleagă o singura listă de candidaţi.
SLOVACIA

Secţiunea I din Legea privind alegerile pentru Consiliul Naţional
:

Alegerile pentru Consiliul Naţional al Republicii Slovace se realizează prin vot universal, egal, direct şi secret în conformitate cu principiul reprezentării proporţionale.

O persoană are dreptul de a vota la alegerile pentru Consiliul Naţional al Republicii Slovace  în cazul în care este cetăţean al Republicii Slovace şi a împlinit vârsta de 18 ani inclusiv în ziua scrutinului.

Secţiunea I alin.(1) din Legea privind alegerea preşedintelui Slovaciei
:

Preşedintele Slovaciei este ales în mod direct prin vot universal, egal şi secret de către cetăţenii slovaci care au împlinit vârsta de 18 ani la data scrutinului şi s-au aflat pe teritoriul ţării.

Secţiunea I şi II din Legea privind alegerile pentru Parlamentul European
:

Alegerile pentru Parlamentul European pe teritoriul Republicii Slovace se realizează în conformitate cu principiul reprezentării proporţionale prin vot universal, egal, secret şi direct.

Membrii Parlamentului European sunt aleşi pentru un mandat de cinci ani care începe cu deschiderea primei sesiuni parlamentare europene convocată după alegeri.

 Cetăţenii Republicii Slovace, care au împlinit vârsta de 18 ani în ziua de votare şi au reşedinţa permanentă în Republica Slovacă, sau cetăţenii unui alt stat membru al Uniunii Europene, care au vârsta de cel puţin 18ani în ziua de votare şi au permisiunea de a locui permanent în Republica Slovacă, îşi pot exercita dreptul de vot la alegerile Parlamentului European.

Un cetăţean al Republicii Slovace, care nu are reşedinţa permanentă în Republica Slovacă sau pe teritoriul altui stat membru al Uniunii Europene are dreptul de a vota în alegerile pentru Parlamentul European dacă se află pe teritoriul Slovaciei în ziua de votare.

SLOVENIA

Art.7 din Codul Electoral al Adunării Naţionale
:
Fiecare cetăţean al Republicii Slovenia care a împlinit vârsta de 18 ani în ziua alegerilor are dreptul de a vota şi candida la alegerile parlamentare. Alegătorul are dreptul de a vota în circumscripţia în care îşi are statutul de rezident permanent. Un alegător fără statut de rezident permanent în Republica Slovenia are dreptul de a vota în circumscripţia în care el sau unul dintre părinţii lui au avut ultima reşedinţă permanentă. În cazul în care acest lucru nu se poate stabili, alegătorul are dreptul de a alege circumscripţia electorală şi districtul unde va vota. Alegerile pentru Adunarea Naţională au loc o dată la patru ani.

Preşedintele Slovaciei este ales prin vot direct şi secret, pe o perioadă de 5 ani, şi nu poate avea mai mult de două mandate consecutive
.

Art.1 din Legea privind alegerile parlamentare:
Membrii Adunării Naţionale sunt aleşi în mod direct prin vot egal, secret şi universal de către cetăţenii Sloveniei care au împlinit vârsta de 18 ani şi au dreptul să voteze la alegerile parlamentare. 

SPANIA

Cap.I art 2 din Codul Electoral
:
Cetăţenii spanioli care au împlinit vârsta de 18 ani şi sunt înregistraţi pe listele electorale, pot vota la alegerile parlamentare, locale inclusiv alegerile consiliilor insulare, Consiliul General al Văii Aran, Adunările Generale. Pentru acestea din urmă este necesar ca alegătorii să fie înscrişi în Registrul rezidenţilor spanioli în Spania.
SUEDIA

Secţiunea 3 din Codul Electoral:
Toţi cetăţenii care pot vota la alegerile parlamentare îşi pot exercita dreptul de vot şi la alegerile pentru Parlamentul European. Cetăţenii din statele membre ale Uniunii Europene care pot vota la alegerile locale de pe teritoriul Suediei, au dreptul să voteze în Suedia la alegerile Parlamentului European.

Cap.III art.4 din Regulamentul Riksdag
:

Membrii Riksdag sunt aleşi de către cetăţenii suedezi care au domiciliul sau au domiciliat pe teritoriul Suediei şi au împlinit vârsta de 18 ani. Riksdag are 349 de membri, aleşi pentru o perioadă de 4ani prin vot direct şi secret.
UNGARIA 
Art.XXIII din Constituţia Ungariei
:

Toţi cetăţenii maghiari adulţi au dreptul de a vota şi de a candida la alegerile membrilor Adunării Naţionale, a reprezentanţilor administraţiei publice locale şi a primarilor, precum şi a membrilor Parlamentului European.

Fiecare cetăţean adult dintr-un stat membru al Uniunii Europene cu reşedinţa în Ungaria va avea dreptul de a vota şi de a candida la alegerile pentru reprezentanţii guvernelor locale şi primarilor, precum şi pentru alegerile Parlamentului European.

Fiecare persoană adultă recunoscută ca refugiat, imigrant sau rezident în Ungariei va avea dreptul de a vota în alegerile reprezentanţilor locali şi a primarilor.

Secţiunea 102 alin.(2) din Actul XXXVI din 2013 privind Procedura Electorală
:
Toţi cetăţenii care au împlinit vârsta de 18 ani la data scrutinului vor fi înscrişi pe listele electorale pentru a-şi exercita dreptul la vot.

Partea I din Legea privind legerile parlamentare
:

Membrii Parlamentului Ungariei sunt aleşi de către cetăţenii care au împlinit vârsta de 18 ani prin vot direct, secret, universal şi egal.

